**Nevasta bătută**

*Vasile Alecsandri*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aoleu! mă-mă doare spata,

Că m-a bătut cu lopa-pata.

Sufleţelul cât colea.

Aoleu! mă-mă doare gâtul,

Că m-a bătut rău urâtul.

Sufleţelul cât colea.

Aoleu! mă-mă doare mâna,

Că m-a bătut cu pră-prăjina.

Sufleţelul cât colea.

Aoleu! mi-a-mi-a frânt piciorul,

Că m-a bătut cu to-toporul.

Sufleţelul cât colea.

Aoleu! mă-mă doare şoldul,

C-a dat în mine cu-cu boldul,

Sufleţelul cât colea.

Aoleu! mă-mă doare cotul,

C-a dat cu lemnul ne-netotul.

Sufleţelul cât colea.

Aoleu! mă-mă doare capul

Că m-a lovit cu pro-proţapul.